### **Ministru kabineta noteikumu projekta „Grozījumi Ministru kabineta 2016. gada 20. decembra noteikumos Nr.861 “Zudumu apmēru noteikšanas kārtība muitas uzraudzībā esošajām nefasētajām precēm” sākotnējās ietekmes novērtējuma ziņojums (anotācija)**

###

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabinetā noteikumu projekts “Grozījumi Ministru kabineta 2016.gada 20.decembra noteikumos Nr.861 “Zudumu apmēru noteikšanas kārtība muitas uzraudzībā esošajām nefasētajām precēm”” paredz Kombinētās nomenklatūras 26., 28., 29. un 72.nodaļā atsevišķi klasificētām precēm noteikt zudumu apmērus, lai kontrolējošām iestādēm un komersantiem, kas pārvieto un uzglabā nefasētas beramās preces muitas noliktavās, brīvajās zonās un preču pagaidu uzglabāšanas vietās būtu skaidri un nepārprotami nosacījumi zudumu apmēru piemērošanā.Kombinētās nomenklatūras 26., 28., 29. un 72.nodaļā atsevišķi klasificētām precēm zuduma apmēri tiks noteikti ņemot vērā Eiropas Savienības dalībvalstu pieredzi.Ministru kabineta noteikumu projekts stāsies spēkā vispārējā kārtībā pēc noteikumu pieņemšanas Ministru kabinetā. 2 |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2018.gada 28.augusta sēdē tika izskatīts un pieņemts Satiksmes ministrijas sadarbībā ar Finanšu ministriju sagatavotais informatīvais ziņojums “Par zudumu apmēru noteikšanas kārtību muitas uzraudzībā esošajām nefasētajām precēm” (turpmāk – informatīvais ziņojums). Minētās Ministru kabineta sēdes protokola Nr.40 28.§ 2.punkts nosaka, ņemot vērā informatīvajā ziņojumā sniegto informāciju un piedāvāto risinājumu, Finanšu ministrijai līdz 2019.gada 1.jūlijam iesniegt izskatīšanai Ministru kabinetā noteikumu projektu “Grozījumi Ministru kabineta 2016.gada 20.decembra noteikumos Nr.861 “Zudumu apmēru noteikšanas kārtība muitas uzraudzībā esošajām nefasētajām precēm”” (turpmāk – Ministru kabineta noteikumu projekts). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2016.gada 20.decembra noteikumos Nr.861 “Zudumu apmēru noteikšanas kārtība muitas uzraudzībā esošajām nefasētajām precēm” (turpmāk - Ministru kabineta 2016.gada 20.decembra noteikumi Nr.861) 2.11.apakšpunktā Kombinētās nomenklatūras (KN) 26.nodaļā minētām precēm (dzelzs rūdas, pelni, izdedži, sārņi un citas), 2.13.apakšpunktā KN 28.nodaļā minētām precēm (alumīnija oksīds, hlors, fosfors, sērs un citas), 2.14.apakšpunktā KN 29.nodaļā minētām precēm (benzols, ksilols, metanols un citas) un 2.20.apakšpunktā KN 72.nodaļā minētām precēm (pārstrādes čuguns, ferosakausējumi, dzelzs vai tērauda izstrādājumi, dzelzs atkritumi, lūžņi un citas) nav noteiktas pieļaujamās zudumu normas. Līdz ar to ir izveidojusies situācija, ka atsauces uz KN minētajās nodaļas noteiktām precēm ir ietvertas Ministru kabineta 2016.gada 20.decembra noteikumu Nr.861 2.punktā, bet zudumu normas tām nav noteiktas. Šāda situācija ir izveidojusies, jo Latvijā vēsturiski KN 26., 28., 29. un 72.nodaļā klasificētām precēm zudumu normas nav bijušas.Pašlaik nozīmīgu daļu Latvijas tranzīta pārvadājumos veido KN 26.nodaļā minētās atsevišķās preces (2601, 2602, dzelzs rūdas un sārņi) un KN 72.nodaļā minētās atsevišķās preces (7201 – pārstrādes čuguns), 7202 –ferosakausējumi, 7203 – dzelzsrūdas tiešā reducēšanā iegūtie produkti un citi porainās dzelzs produkti gabalos, granulās vai tamlīdzīgās formā, 7204 - dzelzs atkritumi un lūžņi).KN 28.nodaļā klasificētās preces ir specifiski ķīmiski produkti gan sausā, gan šķidrā, gan gāzes veidā, kuru transportēšanai ir nepieciešami specializēti transporta līdzekļi, specializētas pārkraušanas un uzglabāšanas vietas. Minētās preču grupas produktiem ir fizikāli ķīmiskās īpašības izžūt un iztvaikot tos pārvadājot, pārkraujot un uzglabājot. Savukārt KN 29.nodaļā 2901, 2902, 2905, un 2909 preču pozīcijā klasificētās preces praksē tiek izmantotas par naftas produktu (benzīna) aizstājējproduktiem un komponentiem.Pēc Finanšu ministrijas rīcībā esošās informācijas Eiropas Savienības dalībvalstīs zudumu normu noteikšanai ir ļoti atšķirīga pieeja, piemēram, Igaunija, Ungārija, Francija, Vācija, Īrija KN 26., 28., 29. un 72. nodaļā klasificētajām precēm zudumu normas nepiemēro. Savukārt Rumānija piemēro 1,5% tikai KN 26.nodaļā klasificētajām precēm, Nīderlande visām minētajās nodaļās precēm piemēro zudumu normu 1% apmērā, Lietuva nepiemēro zudumu normu 29.nodaļā klasificētajām precēm un 26., 28. un 72.nodaļā klasificētajām precēm zuduma apmēri netiek noteikti par visām nodaļā esošajām precēm, bet gan tiek piemēroti diferencēti. Slovākija savukārt zudumu normas piemēro izmantojot ISO standartus.Ņemot vērā minēto, kā arī informatīvajā ziņojumā sniegto informāciju un piedāvāto risinājumu Ministru kabineta noteikumu projekts paredz:1)KN 2601 un 2602 (dzelzs rūdas un sārņi) un 7201 (pārstrādes čuguns), 7202 (ferosakausējumi), 7203 (dzelzsrūdas tiešā reducēšanā iegūtie produkti un citi porainās dzelzs produkti gabalos, granulās vai tamlīdzīgās formā) un 7204 (dzelzs atkritumi un lūžņi) preču pozīcijā klasificētām precēm noteikt zuduma normu 1% apmērā;2) Ņemot vērā, ka KN 2901 (acikliskie ogļūdeņraži), 2902 (benzols, ksilols, etilbenzols), 2905 (acikliskie spirti un to halogenētie atvasinājumi) un 2909 (ēteri, hidroksiēteri, alkoksifenoli) preču pozīcijā klasificētās preces var izmantot par naftas produktu (benzīna) aizstājējproduktiem vai komponentēm, noteikt zuduma normas līdzīgi, kā tās šobrīd ir noteiktas Ministru kabineta 2016.gada 20.decembra noteikumu Nr.861 III. un IV. sadaļā minētiem naftas produktiem;3) KN 28.nodaļā klasificētām precēm veicot to pārvietošanu un uzglabāšanu noteikt zuduma normas pēc līdzības principa, kā tās šobrīd ir noteiktas Ministru kabineta noteikumos Nr.861 gāzveida, šķidrā, vai sausā veidā esošajām precēm.Papildus tam, lai pilnveidotu un padarītu skaidrāku Ministru kabineta 2016.gada 20.decembra noteikumos Nr.861 noteikto regulējumu attiecībā uz darbībām ar beramām kravām tiek precizētas noteikumu V. sadaļā ietvertās normas:1. Ņemot vērā, ka šobrīd praksē pastāv iespēja, ka Latvijas tirgū var ienākt arvien jaunas lauksaimniecības preces (piemēram, kakao pupiņas), kas nav minētas Ministru kabineta 2016.gada 20.decembra noteikumu Nr. 861 2.punktā un 3.pielikumā, līdz ar to ņemot vērā citu Eiropas Savienības dalībvalstu pieredzi Ministru kabineta noteikumu projektā attiecībā uz kakao pupiņām ir iestrādāta zuduma norma 0,9% apmērā.

Papildu tam norādām, ka Muitas likuma 6.panta 4.punktā dotais deleģējums paredz noteikt kārtību, kādā nosaka zudumu apmērus muitas uzraudzībā esošajām nefasētajām precēm. Tādējādi arī Ministru kabineta 2016.gada 20.decembra noteikumi Nr.861 paredz, kārtību, kādā nosaka zudumu apmērus muitas uzraudzībā esošajām nefasētajām precēm.Pēc Finanšu ministrijas rīcībā esošās informācijas kakao pupiņas tiek pārvietotas, pārkrautas vai uzglabātas fasētā veidā, t.i. maisos.Tas nozīmē, ka ja ar maisos fasētām kakao pupiņām tiks veiktas darbības piemērojot pagaidu uzglabāšanu vai muitas procedūras, Ministru kabineta noteikumu projektā noteiktās zuduma normas netiks attiecinātas.1. Ministru kabineta noteikumu projekta 10.punkts paredz izteikt jaunā redakcijā Ministru kabineta 2016.gada 20.decembra noteikumu Nr.861 18.punktu, lai minētā norma būtu skaidrāk piemērojama, kā arī tajā tiek ietverta atsauce uz nefasētām kakao pupiņām. Tas nozīmē, ka beramām nefasētām precēm pieļaujamās zudumu normas varēs piemērot, ja preces tiks nosvērtas ievērojot normatīvajos aktos par mērījumu vienotību noteiktās prasības. Piemēram, Ministru kabineta 2007.gada 9.janvāra noteikumos Nr.40 “Noteikumi par valsts metroloģiskajai kontrolei pakļauto mērīšanas līdzekļu sarakstu” noteiktās prasības. Savukārt piemērojot minētām precēm pagaidu uzglabāšanu vai muitas procedūras tajā skaitā muitas procedūru – tranzīts un eksports zuduma normas varēs piemērot, ja tiks ievērotas normatīvajos aktos par preču pārvadāšanu, kraušanu un uzglabāšanu noteiktās prasības. Piemēram, pārvietojot preces pa dzelzceļu komersantam atbilstoši Dzelzceļa pārvadājumu likumā un Ministru kabineta 2003.gada 4.februāra noteikumos Nr.70 “Dzelzceļa kravas pārvadājumu noteikumi” noteiktajām prasībām ir jānodrošina, ka visu tipu piekrautie segtie vagoni, izotermiskie vagoni, graudu hopervagoni, cisternas un citi speciālie vagoni, kuriem ir ierīces plombu uzlikšanai, tiek aizplombēti, kā arī ir jānodrošina, ka kravas sabērtā veidā ir jāpārvadā tikai segtajos vagonos.
2. Šobrīd Ministru kabineta 2016.gada 20.decembra noteikumu Nr.861 19.punkts paredz, ka muitas parāds nerodas, uzglabājot un pārvietojot šo noteikumu 3.pielikumā minētās preces, ja faktiskā zuduma apmēri (procentos) no muitas deklarācijā vai pavaddokumentos norādītā daudzuma nepārsniedz noteiktos procentuālos lielumus. Līdz ar to šobrīd Ministru kabineta noteikumu Nr.861 19.punkta noteiktais normatīvais regulējums, lai noteiktu faktisko zudumu apmērus sausām (beramām) kravām par kurām nerodas muitas parāds, atsevišķi neuzskaita muitas procedūras, līdzīgi, kā tas šobrīd ir noteikts attiecībā uz darbībām ar šķidrām precēm.

Tādējādi, lai novērstu pārpratumus un noteiktu līdzīgus zudumu normu piemērošanas nosacījumus, kā tas šobrīd ir noteikts šķidrajām precēm Ministru kabineta noteikumu projekts paredz, ka piemērojot šo noteikumu 18.punktā minētām precēm pagaidu uzglabāšanu vai muitas procedūras tajā skaitā muitas procedūru – tranzīts un eksports, muitas parāds nerodas, ja faktiskā zuduma apmēri (procentos) no muitas deklarācijā vai pavaddokumentos norādītā daudzuma nepārsniedz šo noteikumu 3.pielikumā noteiktās attiecīgās zuduma normas.1. Satiksmes ministrija 2019.gada 15.aprīļa atzinumā Nr.03-03/51 sniedza informāciju, ka lauksaimniecības beramkravas kravu nosūtītāju punktos, kas atrodas no Latvijas robežas vidēji ap 2000 km attālumā, tiek iekrautas dzelzceļu vagonos, un tās tiek nosvērtas kopā ar vagoniem, jo vagonu svēršana lielākoties notiek dzelzceļa stacijās, no kurām tie tiek pieņemti pārvadāšanai. Līdz ar to vagonu tukšsvars (tara) tiek ņemts no pasu datiem, kas gandrīz vienmēr atšķiras no faktiskā, jo, ekspluatācijas laikā vagonus remontējot, tiek piemetināti papildu tērauda elementi, kā arī vagoni mēdz apķepēt ar netīrumiem tīrīšanai grūti pieejamās vietās. Lauksaimniecības beramkravas ir pakļautas arī dabiskajam mitrumam transportēšanas laikā, kā rezultātā kravas svars mainās. Uz Latvijas robežas tiek sastādītas deklarācijas uz dzelzceļa vagonos ievedamajām lauksaimnieciskām beramkravām, kur svars tiek ierakstīts saskaņā ar pavaddokumentos minēto, neveicot svēršanu. Pieņemot vagonus brīvajā zonā, kas atrodas Liepājas speciālās ekonomiskās zonas teritorijā vagoni tiek nosvērti pirms un pēc izkraušanas uz verificētiem svariem, šajā procesā lielākoties (pēc kravas valdītāja nozīmējuma) piedalās neatkarīgie eksperti un tiek iegūts precīzs faktiskais kravas svars, kas vienmēr atšķiras no pavaddokumentos norādītā. Līdz ar to kravas svars, kas ir ierakstīts dzelzceļa vagonu pavaddokumentos un pēc tam uz Latvijas robežas ir ierakstīts deklarācijā, nekad nebūs patiesais iepriekš minēto iemeslu dēļ.

Saskaņā ar Eiropas Parlamenta un Padomes 2013.gada 9.oktobra Regulas Nr.952/2013, ar ko izveido Savienības Muitas kodeksu, 124.panta 4.punktu, piemērojot nosacījumus par muitas parāda dzēšanu, piemēro spēkā esošos noteikumus par standarta likmēm attiecībā uz neatgriežamiem zaudējumiem preču pašu rakstura dēļ, ja attiecīgā persona nepierāda, ka faktiskais zudums pārsniedz to, kas aprēķināts, attiecīgajām precēm piemērojot standarta likmi.Ņemot vērā minēto tika panākta vienošanās papildināt Ministru kabineta 2016.gada 20.decembra noteikumus Nr.861 ar 19.¹ punktu un precizēt 3.pielikumu nosakot, ka piemērojot muitas procedūru – tranzīts muitas parāds nerodas, ja faktiskā zuduma apmēri (procentos) no muitas deklarācijā vai pavaddokumentos norādītā daudzuma atsevišķām precēm nepārsniedz 1%.Papildus tam ir precizēts Ministru kabineta 2016.gada 20.decembra noteikumu Nr.861 20.punkts, attiecībā uz zuduma apmēru piemērošanu muitas procedūrā – eksports.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ir attiecināms uz komersantiem, kas pārvieto un uzglabā nefasētas preces muitas noliktavās, brīvajās zonās un preču pagaidu uzglabāšanas vietās, kā arī komersantiem, kas piemēro muitas procedūru – tranzīts vai izvešana.Latvijā pašlaik ir 61 spēkā esoša atļauja muitas noliktavu darbībai ar alkoholiskajiem dzērieniem un 35 atļaujas muitas noliktavu darbībai ar naftas produktiem, no kurām 23 ir atļaujas gan muitas noliktavas darbībai, gan preču pagaidu uzglabāšanai ar naftas produktiem, kā arī 5 ir atļaujas darbībai ar alkoholiskajiem dzērieniem un 13 ir atļaujas darbībai ar naftas produktiem brīvajās zonās. |
| 2. | Tiesiskā regulējuma ietekme uz tautsaimniecību un administratīvo slogu | Komersantiem, kas pārvieto un uzglabā nefasētas beramās preces muitas noliktavās, brīvajās zonās un preču pagaidu uzglabāšanas vietās, kā arī piemērojot precēm muitas procedūru – tranzīts vai izvešana būs skaidrāki nosacījumi zudumu apmēru piemērošanā. |
| 3. | Administratīvo izmaksu monetārs novērtējums | Ņemot vērā, ka Ministru kabineta noteikumu projektā ietvertie nosacījumi pilnveido šobrīd spēkā esošo zudumu apmēru piemērošanas kārtību, nav iespējams veikt aprēķinus par Valsts ieņēmumu dienesta administratīvā sloga palielinājumu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Padomes 1987.gada 23.jūlija Regulas (EEK) Nr.[2658/87](http://eur-lex.europa.eu/LexUriServ/LexUriServ.do?uri=CELEX:31987R2658:LV:HTML) par tarifu un statistikas nomenklatūru un kopējo muitas tarifu (turpmāk – Regula Nr.2658/87) 12.pantā noteikts, ka Eiropas Komisija katru gadu ar regulu apstiprina Kombinēto nomenklatūru (turpmāk – KN) galīgā redakcijā ar atbilstošajām autonomajām un līgtajām kopējā muitas tarifa nodokļa likmēm, kurās ņemti vērā Eiropas Padomes vai Eiropas Komisijas noteiktie pasākumi. Regula publicējama Eiropas Kopienu Oficiālajā Vēstnesī līdz 31.oktobrim un piemērojama no nākamā gada 1.janvāra.Līdz ar to 2018.gada 11.oktobrī stāsies spēkā Eiropas Komisijas Īstenošanas regulu (ES) Nr.2018/1602, ar ko groza I pielikumu, Padomes Regulā (EEK) Nr.2658/87 par tarifu un statistikas nomenklatūru un kopējo muitas tarifu, kas nosaka izmaiņas Eiropas Savienības Kombinētās nomenklatūras kodos un to aprakstos. Tādējādi saskaņā ar Regulas Nr.2658/87 12.pantu minētās regulas I pielikums katru gadu tiek pārizdots ar jaunu īstenošanas regulu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav.  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.[2658/87](http://eur-lex.europa.eu/LexUriServ/LexUriServ.do?uri=CELEX:31987R2658:LV:HTML). |
| A | B | C | D |
| Regulas Nr.2658/87 I pielikuma 18.nodaļā minētās preces. | Ministru kabineta noteikumu projekta 1. un 9.punkts. | Ieviests pilnībā | Nav attiecināms |
| Regulas Nr.2658/87 I pielikuma 26.nodaļā minētās preces. | Ministru kabineta noteikumu projekta 2.punkts. | Ieviests pilnībā | Nav attiecināms |
| Regulas Nr.2658/87 I pielikuma 28.nodaļā minētās preces. | Ministru kabineta noteikumu projekta 3.punkts. | Ieviests pilnībā | Nav attiecināms |
| Regulas Nr.2658/87 I pielikuma 29.nodaļā minētās preces. | Ministru kabineta noteikumu projekta 3., 5. un 6.punkts. | Ieviests pilnībā | Nav attiecināms |
| Regulas Nr.2658/87 I pielikuma 72.nodaļā minētās preces. | Ministru kabineta noteikumu projekta 4.punkts. | Ieviests pilnībā | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Muitas politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. Ministru kabineta noteikumu projekts tika nosūtīts Konsultatīvās padomes muitas politikas jomā locekļiem. |
| 2. | Sabiedrības līdzdalība projekta izstrādē | Informācija par Ministru kabineta noteikumu projektu 2019. gada 14.janvārī ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti”–„Muitas politika”, adrese: <http://www.fm.gov.lv/lv/sabiedribas_lidzdaliba/tiesibu_aktu_projekti/muitas_politika/#project535> un Ministru kabineta tīmekļvietnē sadaļā „Valsts kanceleja”–„Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>.Papildus tam 2018.gada 28.augusta Ministru kabineta sēdē tika izskatīts un pieņemts informatīvais ziņojums “Par zudumu apmēru noteikšanas kārtību muitas uzraudzībā esošajām nefasētajām precēm”, līdz ar to sabiedrībai bija iespēja līdzdarboties informatīvā ziņojuma izstrādes laikā.  |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Noteikumu projekts tiks realizēts Valsts ieņēmumu dienesta esošo finanšu līdzekļu ietvaros. |

Finanšu ministrs J. Reirs

Hartmane, 67095525

Ella.Hartmane@fm.gov.lv